|  |
| --- |
| **Kabeltårnet** |
|  |
| Foto: Kuben yrkesarena (august 2020) |
| **Generelt** |
| **Sted:**  | Økern, Oslo |
| **Byggeår:**  | 1962 |
| **Endringer:**  | Endret fasade og heis i 2019 |
| **Arkitektur** |
|  |  |
|  |  |
|  |  |
| **Materiale:**  | Betong, kledd med jernplater i 2019. |
| **Form:**  | Tårnet er nær kvadratisk, bygget i betong og 11 etasjer høyt. |
|  | m |
| **Høyde:**  | 67 m |
| **Diverse** |
|  | m3 |
| **Drift:**  | Kabeltårn fra 1962 til 1992 |
| **Status:**  | Omdisponert til kulturarena |
|  |  |
| **Kabeltårnet på Commons** |

**Kabeltårnet**, også kalt **Alcateltårnet** eller **Oxertårnet**, er et 67 meter høyt tårn på Økern i Oslo bygget i betong, fra 2019 omtalt som *Tårnet Kulturarena*. Tårnet ble satt opp i 1962 som del av Standard Telefon og Kabelfabrik og var ekstrudertårn for plastisolerte høyspent PEX-kabler. Ved en vanlig horisontal produksjonslinje ville den tykke isolasjonen av PEX sige, og det ble derfor valgt en vertikal løsning slik at isolasjonen ville holde seg symmetrisk.  Bygget er derfor også omtalt som **Pex-tårnet**. Det er blant Oslos høyeste byggverk og står i dag som et landemerke i Groruddalen. Tårnet har gitt navn til gata som går gjennom området, Tårngata. 

Alcatel overtok STK i 1987 og satte sin logo på tårnet og ble da omtalt som *Alcateltårnet*. Etter at Oxer Eiendom tok over flere av byggene i Tårngata og Kabelgata, inkludert tårnet som siden 2014 er dekorert med Oxerlogoen, er tårnet også omtalt som *Oxertårnet*, men det er også fortsatt kjent som **STK-tårnet** på folkemunne.

I 1992 ble et lignende PEX-tårn bygget i Halden, men det var 100 meter høyt. I 2000 splittet Alcatel ut det meste av sin kabelvirksomhet og etablerte Nexans. Tårnet i Halden fikk dermed navnet Nexanstårnet. Selskapet bygget på 20 meter til tårnet i 2010 og bygget ble med det Norges høyeste bygning.

Tårnet Kulturarena
------------------

Tårnets eier, Oxer, har rehabilitert tårnet og etablert konseptet *Tårnet Kulturarena*. Tårnet er tenkt å fortsatt være et sentralt landemerke i Hovinbyen, som er under utvikling. Oxer har bevart en industriell stil i rehabiliteringen av bygget. I selve tårnet er mange av de industrielle detaljene, som var en del av kabelfabrikken, bevart. I tårnets øverste etasje er det etablert bar, en såkalt skybar. I første- og annenetasje er det åpent for publikum med servering, klubb, konsert og arrangementslokaler. Uteområdet er planlagt brukt til matvogner og konsertarena.

Se også
-------

Liste over høye bygninger i Norge

Galleri
-------

* Ved Kabeltårnet er det plassert av containere som barrière mot Tårngata.  Foto: Kuben yrkesarena, 2020Ved Kabeltårnet er det plassert av containere som barrière mot Tårngata.  Foto: Kuben yrkesarena, 2020
* Kabeltårnet sett fra Kuben yrkesarena.  Foto: Kuben yrkesarena, 2020Kabeltårnet sett fra Kuben yrkesarena.  Foto: Kuben yrkesarena, 2020
* Tårnets utforming med hvitmalt betong før oppussingen i 2020.  Foto: C. Hill, 2016Tårnets utforming med hvitmalt betong før oppussingen i 2020.  Foto: C. Hill, 2016

Referanser
----------

1. ↑   Riksantikvaren: "Kulturminnegrunnlag for Kabelgaten"
2. ↑  *Tårnet på Økern i ny drakt*
3. ↑  *Her er Norges 5 høyeste bygninger*

Eksterne lenker
---------------

* aftenposte.no - *Nedlagt fabrikk på Økern blir et 67 meter høyt kulturtårn* (06.05.2019)

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon
 |